ádityai carúmanunirvápatyeṣa vai sómo rā́jā devā́nāmánnaṃ yáccandrámāḥ sa yátraiṣá etāṃ rā́triṃ ná purástānná paścā́ddadr̥śe ténaitadánaddheva havirbhávati tenā́pratiṣṭhitamiyaṃ vaí pr̥thivyáditiḥ sèyamaddhā sèyam prátiṣṭhitaiténo hāsyaitádaddhèva havirbhávatyeténa prátiṣṭhitametannu tadyásmādanunirvápatyátha yásmānnā̀nunirvápet